Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-konania-pre-nedostatok-sposobilosti-byt-ucastnikom-104-osp.html
Timestamp: 2020-02-17 21:13:48+00:00

Document:
Zastavenie konania pre nedostatok spôsobilosti byť účastníkom § 104 OSP | Z | Najprávo.sk - najlepší právny poradca
Rady a vzory / Vzory rozhodnutí súdu / Uznesenia / Z
Zastavenie konania pre nedostatok spôsobilosti byť účastníkom § 104 OSP
23.2. 2011, 22:27 | Edmund Horváth
5C/263/2006-10
Okresný súd v XY v právnej veci navrhovateľa XY proti odporcovi Mestský úrad Horné Dolné, oddelenie organizačné, vnútornej správy a regionálnej politiky o XY takto
Navrhovateľ podal na súd návrh o XY proti odporcovi Mestský úrad Horné Dolné, oddelenie organizačné, vnútornej správy a regionálnej politiky.
Podľa ust. § 16 ods. 1 zákona č. 369/1990 Zb. o obecnom zriadení obecný úrad (mestský úrad) je výkonným orgánom obecného zastupiteľstva (mestského zastupiteľstva) a starostu. Obecný úrad (mestský úrad) zabezpečuje organizačné a administratívne veci obecného zastupiteľstva (mestského zastupiteľstva) a starostu, ako aj orgánov zriadených obecným zastupiteľstvom.
Podľa ust. § 19 O. s. p. spôsobilosť byť účastníkom konania má ten, kto má spôsobilosť mať práva a povinnosti; inak len ten, komu ju zákon priznáva.
Podľa ust. § 103 O. s. p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania).
Podľa ust. § 104 ods. 1 O. s. p. ak ide o taký nedostatok podmienky konania, ktorý nemožno odstrániť, súd konanie zastaví.
Podľa ust. § 18 ods. 1 a 2 Občianskeho zákonníka spôsobilosť mať práva a povinnosti majú aj právnické osoby. Právnickými osobami sú: a) združenia fyzických alebo právnických osôb, b) účelové združenia majetku, c) jednotky územnej samosprávy, d) iné subjekty, o ktorých to ustanovuje zákon.
Podľa ust. § 19 ods. 1 a 2 Občianskeho zákonníka na zriadenie právnickej osoby je potrebná písomná zmluva alebo zakladacia listina, pokiaľ osobitný zákon neustanovuje inak. Právnické osoby vznikajú dňom, ku ktorému sú zapísané do obchodného alebo do iného zákonom určeného registra, pokiaľ osobitný zákon neustanovuje ich vznik inak.
Podmienkou, aby niekto mohol byť účastníkom občianskeho súdneho konania je, že musí byť na to spôsobilý. Spôsobilosťou byť účastníkom konania sa rozumie spôsobilosť subjektov mať procesné práva a povinnosti, ktoré procesné právo priznáva účastníkom konania. V občianskom súdnom konaní majú spôsobilosť tí, ktorí majú všeobecnú spôsobilosť mať práva a povinnosti podľa hmotného práva, teda všeobecnú hmotnú subjektivitu. Spôsobilosť byť účastníkom konania upravuje občiansky súdny poriadok v ustanovení § 19 tak, že túto spôsobilosť má ten, kto má spôsobilosť mať práva a povinnosti, inak len ten, komu ju zákon priznáva.
Z obsahu návrhu súd zistil, že navrhovateľ v návrhu označil ako odporcu Mestský úrad Horné Dolné, oddelenie organizačné, vnútornej správy a regionálnej politiky. V zmysle zákona č. 369/1990 Zb. o obecnom zriadení je však obecný úrad (resp. mestský úrad) výkonným orgánom obecného zastupiteľstva a starostu a zabezpečuje organizačné a administratívne veci obecného zastupiteľstva a starostu, ako aj orgánov zriadených obecným zastupiteľstvom, a teda nie je subjektom s právnou subjektivitou.
Nedostatok spôsobilosti byť účastníkom konania je neodstrániteľným nedostatkom podmienky konania, ktorý vedie vždy k zastaveniu konania. Nemožno ho odstrániť ani opravou podľa § 43 O. s. p., pretože nejde o vadu podania spočívajúcu v jeho nesprávnosti alebo neúplnosti. Do úvahy neprichádza ani postup podľa § 92 ods. 2 O. s. p. pretože v návrhu označený subjekt nemá právnu subjektivitu a z tohto dôvodu nie je možné, aby na jeho miesto vstúpil subjekt s právnou subjektivitou (so spôsobilosťou byť účastníkom konania). Treba poukázať aj na skutočnosť, že poučenie navrhovateľa o tom, koho by mal podľa hmotného práva žalovať, presahuje poučovaciu povinnosť súdu podľa § 5 O. s. p. a bolo by to v rozpore so zásadou rovnosti účastníkov konania. Išlo by totiž už o poučenie, koho má navrhovateľ podľa hmotného práva žalovať, teda o otázku tzv. pasívnej vecnej legitimácie. Vzhľadom na tieto skutočnosti súd podľa ust. § 104 ods. 1 O. s. p. konanie zastavil.
O trovách konania súd rozhodol podľa ust. § 146 ods. 1 písm. c/ O. s. p., tak že žiaden z účastníkov nemá právo na náhradu trov konania.
P o u č e n i e : Proti tomuto uzneseniu možno podať odvolanie v lehote 15 dní odo dňa jeho doručenia na podpísanom súde.
V XY, dňa...
Hlasovalo: 1511
dokazovanie podielové spoluvlastníctvo dovolanie exekúcia úroky z omeškania mediácia trovy konania náhrada škody premlčanie dedenie bezpodielové spoluvlastníctvo manželov ochrana osobnosti oslobodenie od súdnych poplatkov súdne poplatky náhrada trov konania odvolanie rekodifikácia judikatúra spotrebiteľská zmluva spotrebiteľ
Návštev: 11810335 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 104
 § 104
 súd 
 súd 
 § 16
 § 19
 § 103
 súd 
 § 104
 súd 
 § 18
 § 19
 § 19
 súd 
 § 43
 § 92
 § 5
 súd 
 § 104
 súd 
 § 146